**OŠ Tone Peruška Pula**

**Poljana sv. Martina 6**

**52100 Pula**

**Vijeće roditelja**

**BILJEŠKA SA 3. SJEDICE VIJEĆA RODITELJA**

Sjednica Vijeća roditelja OŠ Tone Peruška Pula održana je 21. siječnja 2015. godine s početkom u 17,00 sati u blagovaonici škole.

**Dnevni red:**

**1. Odabir zapisničara (popis prisutnih članova, verifikacija zapisnika i prihvaćanje dnevnog reda)**

**2. Imenovanja predstavnika Vijeća roditelja za člana Školskog odbora**

**3. Izmjena i dopuna Pravilnika o kućnom redu (davanje suglasnosti)**

**4. Dopuna godišnjeg Plana i programa (davanje suglasnosti)**

 **5. Razno**

**Ad.1.**

Za zapisničaraje izabran gdin. Filip Zoričić.

Od 16 članova prisutno je 9 članova.

**Ostali:** Kristijan Cinkopan (ravnatelj)

Jednoglasno je prihvaćen Zapisnik 2. sjednice Vijeća roditelja, održanog 10. studenog 2014. godine.

Dnevni red prihvaćen je jednoglasno.

**Ad.2.**

Ravnatelj je prisutne izvijestio da je nadležna Inspekcija MZOS-a posjetila Školu i dala primjedbu na izbor člana Školskog odbora iz reda članova Vijeća roditelja te poništila taj izbor, stoga je potrebno ponovno izabrati člana . Ravnatelj je pročitao čl. 40 Statuta Škole o izboru člana Vijeća roditelja.

Slijedom javnog glasovanja za člana Školskog odbora iz reda Vijeća roditelja jednoglasno je izabran gdin. Dean Buić

**Ad.3.**

Vijeće je jednoglasno dalo suglasnost o izmijeni i dopuni stavki iz Pravilnika o kućnom redu Škole.

1. u Pravilniku o kućnom redu KLASA: 602-02/09-13, URBROJ: 2168-19-09-13-02, od 19.06.2009. stavak 1. članka 18. se briše.
2. Nakon članka 26. dodaje se članak 26.a koji glasi:

*"Radno vrijeme računovodstva je od 07:30 do 15:30 sati.*

*Radno vrijeme tajništva je srijedom od 07:00 do 17:00, petkom od 07:00 do 13:00, ostale dane od 07:00 do 15:00 sati.*

*Radno vrijeme ureda ravnatelja je četvrtkom od 07:00 do 17:00, ponedjeljkom od 07:00 do 13:00, ostale dane od 07:00 do 15:00 sati.*

*Radno vrijeme ureda psihologa je utorkom od 10:00 do 16:00 sati, ostaale dane od 08:00 do 14:00 sati.*

*Radno vrijeme ureda pedagoga je četvrtkom od 10:00 do 16:00 sati, ostale dane od 08:00 do 14:00 sati.*

*Radno vrijeme knjižnice je utorkom 08:00 do 15:30 sati, i petkom od 08:00 do 12:30 te ostale dane od 08:00 do 14:00 sati.*

*Radno vrijeme domara i kuharice je od 06:30 do 14:30.*

*Radno vrijeme spremačica u jutarnjoj smjeni; od 08:00 do 16:00 sati, a ukoliko rade u. Radno vrijeme spremačica u popodnevnoj smjeni; od 12:00 do 20:00 sati.*

*Radno vrijeme učitelja uređeno je tjednim rasporedom sati."*

**Ad.4.**

Vijeće je jednoglasno dalo suglasnost o izmijeni i dopuni stavkiiz Godišnjeg plana i programa OŠ Tone Peruška Pula za 2014/2015. školsku godinu, KLASA: 003-05/14-01/01, URBROJ: 2168-19-14-01, koji je donio Školski odbor 30. rujna 2014. godine, ispred naslova 4.7.dodatni i rad (rad s darovitim učenicima) dodaje se sljedeći tekst:

"*4.6.1. Dopunska nastava hrvatskog jezika za pripadnike romske i albanske nacionalne manjine u OŠ Tone Peruška Pula školske 2014./2015. godine*“ .

I dodaje stavka 4.6.2 GRAĐANSKI ODGOJ.

**Ad.5.**

 Vijeće roditelja predložilo je izmjenu stavka 1. i 2. članak 32.: „U Školi za vrijeme rada dežuraju učitelji i učenici, a prema potrebi i mogućnostima i zaštitar. Raspored i obveze dežurnih učitelja određuje ravnatelj, a raspored dežurstva učenika razrednik prema prethodnom zaključku učiteljskog vijeća. “, u kojem je usuglašeno da učenici ne obavljaju dežurstva u školi.

Gdin. Kristijan Zović zamolio je Vijeće roditelja da poduzmemo inicijativu oko rješavanja novonastalih problema financiranja gradskog i prigradskog prijevoza i da se vrate stare odredbe besplatnog prijevoza učenika. Vijeće je jednoglasno poduprlo zamolbu i odlučilo u narednim danima, ako se situacija ne promijeni, sastaviti protestnu notu i vidjeti kakvi su stavovi predstavnika roditelja drugih škola.

Postavljeno je pitanje kako ide prikupljanje sredstava za školski razglas na što je ravnatelj odgovorio kako je skupljeno cca. 2.000,00 kn i da će točne iznose po razredima proslijediti svima.

Vijeće je zaključilo da učitelji/razrednici na prvim roditeljskim sastancima izvijeste roditelje o iznosu prikupljenih sredstava u razredu pa da se tako skupi ostatak iznosa. Za razglas je potrebno skupiti 8.500,00 kn.

Predstavnik osmog razreda upozorio je na potrebu što brže organizacije izleta za 8. razrede na što je ravnatelj odgovorio kako će do kraja tjedna provjeriti zainteresiranost učenika, ali, i poslati anketna pitanja roditeljima pa ako se pokaže velika zainteresiranost i krenuti u realizaciju plana izleta.

 Sjednica je završila u 18:00 h.

Predsjednik Vijeća roditelja

Zović Kristijan